b'\n_START_ARTICLE_\nLola Mk4\n_START_SECTION_\nZgodovina\n_START_PARAGRAPH_\nZasnova mo\xc4\x8dno sledi Broadleyevim izku\xc5\xa1njam iz ni\xc5\xbeje kategorije Formula Junior z jekleno sestavljeno konstrukcijo in pregrado tako pred kot tudi za dirka\xc4\x8dem. Motor je bil znotraj \xc5\xa1asije, hladilnik pa je bil name\xc5\xa1\xc4\x8den spredaj, dve cevi iz konstrukcije \xc5\xa1asije sta slu\xc5\xbeili kot hlajenje za motor. Zaradi zamude pri novih motorjih Coventry Climax V8, so bili dirkalniki prvotno zgrajeni okoli starej\xc5\xa1e razli\xc4\x8dice V4 FPF._NEWLINE_Dirkalnik je debitiral na neprvenstveni dirki za Veliko nagrado Bruslja, kjer se je John Surtees kvalificiral na sredino \xc5\xa1tartne vrste, toda na dirki odstopil. Na prvenstvenih dirkah je debitiral na Veliki nagrado Nizozemske. Zdaj \xc5\xbee novim motorjem V8 je Surtees celo osvojil najbolj\xc5\xa1i \xc5\xa1tartni polo\xc5\xbeaj, toda zaradi slabe zanesljivosti dirkalnika sta tako Surtees kot Roy Salvadori odstopila. Surtees je dosegel prvo zmago dirkalnika na neprvenstveni dirki International 2000 Guineas na dirkali\xc5\xa1\xc4\x8du Mallory Park, toda zaradi prevelikega upogibanja \xc5\xa1asije ni mogel dosegati podobnih rezultatov tudi na prvenstvenih dirkah._NEWLINE_To te\xc5\xbeavo so posku\xc5\xa1ali odpraviti z namestitvijo dodatnih cevi okoli \xc5\xa1asije dirkalnika Mk4. Nov dirkalnik Mk4A je zaradi ve\xc4\x8d delov zvarjenih na \xc5\xa1asijo \xc5\xbee bil nekoliko podoben \xc5\xa1koljki. Z izbolj\xc5\xa1ano razli\xc4\x8dico \xc5\xa1asije je pri\xc5\xa1lo \xc5\xa1e nekaj dobrih rezultatov, toda nato se je zaradi pomanjkanja denarja razvoj popolnoma ustavil, zato sta bili tako Mk4 kot tudi Mk4A ob koncu sezone \xc5\xbee nekonkuren\xc4\x8dna. Tako so dirkalniki sodelovali tudi na dirkah Interkontinentalne Formule z 2750\xc2\xa0cm\xc2\xb3 verzijo V4 motorja. Dva taka dirkalnika sta sodelovala na za\xc4\x8detku sezone 1963 na dirkah za Veliko nagrado Avstralije in Veliko nagrado Nove Zelandije, kjer je Surtees dosegel zmago in drugo mesto. Reg Parnell je z dirkalniki Mk4/4A sodeloval tudi v Formuli 1 v sezoni 1963, kjer pa Lole niso bile konkuren\xc4\x8dne Cooperjem. En dirkalnik Mk4 je kupil privatnik Bob Anderson, ki ga je prijavil na ve\xc4\x8d prvenstvenih in neprvenstvenih dirk, tudi zmagal je na dirki za Veliko nagrado Rima.'